khistorydata/jeongjo-sjw-relations huggingface dataset:
정조 8년
以洪忠監司雨澤狀啓。傳于金載瓚曰。以本道雨澤之未得均霑。方此日夕渴悶。際見錦伯狀本。再昨之雨。比京中不啻倍蓰。此何等萬萬幸喜。道內列邑。果皆均霑乎。因與農形。使卽詳細狀聞。因此有提飭者。日前聞守令筵奏。近以傳敎。頻下巡營。惟以督促爲事。邑牒中所報。不過是邑底形止云。然則詢問之意。反歸於無實。此後各該道伯。申諭邑宰。勿以遲滯爲慮。遍探境內所得報營。營下則無待邑牒。先從目下所見。隨卽狀聞事。措辭行會諸道。
정조 8년
以吏曹參議金宇鎭牌不進罷職傳旨。傳于金載瓚曰。只推。
정조 8년
趙興鎭。以都摠府言啓曰。今日入直內三廳武兼禁軍及軍兵等。當爲中日習射。而國忌相値。不得爲之之意。敢啓。傳曰。知道。
정조 8년
黃昇源。以禮曹言啓曰。卽接元陵參奉所報。則本陵陵上莎草。自去月三十日至今初九日。一向無頉云矣。敢啓。傳曰。知道。
정조 8년
黃昇源。以禮曹言啓曰。昨年十月所下傳敎中。有今番諸道方物物膳朔膳停止限麥秋處。自明年六月封進之命矣。慶尙道左沿尤甚邑。係是限麥秋停封處。自今年六月爲始。朔膳物膳依例復舊封進之意。預爲分付。何如。傳曰。允。
정조 8년
安聖彬。以兵曹言啓曰。月覲門東邊宮墻九間許將頹處。三營合力。今月十一日始役改築事。草記。允下矣。依例令紫門監以杻把子堅實圍排。而把守軍兵。集春營入直軍二十名除出。限畢役間嚴加守直之意。敢啓。傳曰。待下敎始役。
정조 8년
安聖彬。以御營廳言啓曰。本廳字內月覲門東邊宮墻九間許將頹處改築時。把守軍兵。集春營入直軍二十名除出。限畢役間嚴加守直事。自兵曹草記矣。集春營入直軍三十名內五名。宮墻內邊半間缺落處。前已把守。今此月覲門東邊改築處把守軍二十名。又爲除出。則宮墻外巡邏。勢難分排。出番摠戎廳作隊軍十五名及本廳京標下軍五名合二十名定送。將校率領。限修築間晝夜輪回。嚴加守直之意。敢啓。傳曰。待下敎始役。
정조 8년
安聖彬。以備邊司言啓曰。今日發遣郞廳。東西南郊結幕處。摘奸以來。則回告內以爲。訓鍊都監字內新舊幕。合爲四百二十二處。禁衛營字內新舊幕。合爲四百九十二處。御營廳字內新舊幕。合爲一百七十八處。雖値昨夜之雨。皆得安接。自今日天明後至午時。病人出來之數。禁衛營字內四名。御營廳字內二名。自該廳該營。隨其病人來到。卽爲結幕。俾得奠接。而糧資則該廳計日磨鍊。以爲上下。竝姑無頉。故更加惕念擧行之意。各別嚴飭云矣。敢啓。傳曰。凡事爲日稍久。則易致懈弛。藉使愚民以不病爲病。如非貧不自存。則揆以常情。寧有甘處幕中之理也。摘奸等節。自本司無或泛忽。仍又申飭各部及各該軍門。可也。
정조 8년
安聖彬。以備邊司言啓曰。因開城留守鄭昌聖所啓。有草記稟處之命矣。卽見其啓下擧條。則以爲。本府有他道所無之弊。所謂惠民補民鄕米生之類。備納略干錢物。永爲除頉於雜役。殆近千名之多。軍伍闕額。無以塡充。不可不永革宿弊。而但自本府定式。則或行或不行。終無以永禁。自今以後。捧價除役等事。嚴立科條。各別禁斷之意。出擧條。申飭爲請矣。民習不古。不安分三字。爲今痼弊。良民之應入軍保者。稍有錢財。則百計投托。圖免軍役。以致良丁日縮。軍伍莫塡。各道校院投屬之類。各廳私募之屬。朝家前後關飭禁斷。何等申嚴。而今於近畿保釐之地。有此他道所無之弊。事之駭然。孰甚於此。本府揭板以後。襲用謬例之守臣。所當摘發論責。而事在令前。今姑安徐。所謂惠民補民鄕米生名色。卽爲永革。此後若有復踵謬弊。捧價除役之事。當該守臣。隨現重勘。以此。分付。何如。傳曰。依此草記。俾卽革罷。無或更犯。前此守臣之犯科者。姑不一一摘發。蓋寓不治治之之意也。竝以此意。登關嚴飭。
정조 8년
安聖彬。以訓鍊都監言啓曰。本局字內諸處。連爲摘奸。則自麻浦至漢北門外。病人出來者爲二十一名。故二十幕結構以給。而一名差病撤幕。新舊幕合爲四百二十二處之意。敢啓。傳曰。知道。
정조 8년
安聖彬。以禁衛營言啓曰。本營字內病幕。連爲摘奸。則自南伐院至典牲署近處。今日出幕爲十六處。故隨其無依者。新造添補。新舊幕合爲四百九十二處之意。敢啓。傳曰。知道。
정조 8년
安聖彬。以御營廳言啓曰。本廳字內諸處病幕。連爲摘奸。則活人署近處。方痛爲三名。永渡橋近處。方痛爲四名合七名。又爲出來。故結幕以給。使之奠接。而新舊幕合爲一百七十八處之意。敢啓。傳曰。知道。
정조 8년
安聖彬。以訓鍊都監言啓曰。本局字內諸處。連爲摘奸。則自麻浦至漢北門外。病人出來者爲十五名。故九幕結構以給。新舊幕合爲四百三十一處之意。敢啓。傳曰。知道。
정조 8년
安聖彬。以禁衛營言啓曰。本營字內病幕。連爲摘奸。則自南伐院至典牲署近處。今日出幕爲十九處。故隨其無依者。新造添補。自典牲署至大峴近處舊幕中。二十四名。病差還入。新舊幕合爲五百十一處之意。敢啓。傳曰。知道。
정조 8년
安聖彬。以御營廳言啓曰。本廳字內諸處病幕。連爲摘奸。則活人署近處。方痛爲一名。永渡橋近處。方痛爲三名合四名。又爲出來。故結幕以給。使之奠接。而舊幕中三幕。差病撤還。新舊幕合爲一百七十八處之意。敢啓。傳曰。知道。
정조 8년
安聖彬。以司僕寺言啓曰。譯官金致瑞論賞考例草記稟處事。命下矣。考見謄錄。則或加資。或除職。或免賤。其例不一。而雖以數三匹貿來之功。皆蒙褒賞之典。今此金致瑞貿來馬。至於八匹之多。則加資或除職。允合奬勸之道。而事係恩典。自下不敢擅便。伏惟上裁。敢啓。傳曰。加資與除職間指一稟處。可也。
정조 8년
安聖彬。以刑曹言啓曰。因本曹啓辭。猥濫擊錚罪人西部居嚴雄贊。善山居陳萬善。盤匠金鼎澤。指使盤匠擊錚罪人鄭震圭等考律勘處事。允下矣。謹按大明律詐敎誘人犯法條有曰。敎誘人犯法者。與犯人同罪。新頒定式內。非四件。衛外擊錚。凡係猥濫者。以上書詐不以實律論。杖一百。徒三年。一依定式。嚴雄贊平安道中和府。陳萬善全羅道高山縣。金鼎澤黃海道長連縣。鄭震圭。以敎誘人犯法罪。依律文。慶尙道善山府。竝徒三年定配。而杖則過齋後。各決杖一百。押送于諸處配所之意。敢啓。傳曰。近來編配夥然可悶。且與元無所據有異。定配分揀。可也。
정조 8년
甲辰五月初十日卯時。上詣皇壇。望位禮入侍時。都承旨宋載經。左承旨李致中。右承旨安聖彬。左副承旨趙興鎭。右副承旨黃昇源。同副承旨金載瓚。記事官沈晉賢。假注書李敬五。記事官李崑秀尹行任。一直提學鄭志儉。二直提學徐有防。檢校直閣金憙。以次侍立訖。上具翼善冠衮龍袍。乘輿出宜春門至集成門外。左通禮跪啓請降輿。上降輿入小次。改具翼善冠黑團領袍。由朝宗門入詣版位。行四拜禮訖。還出朝宗門外。左通禮跪啓請乘輿。上乘輿以出。駕前下敎曰。皇朝人子孫入侍。前虞候李宗胤等。承命進前。各奏職姓名訖。上命書傳敎曰。前虞候李宗胤事。業已快滌。仍令收用。銓曹尙不甄復。以至軍門將官。亦不擧擬。是豈對揚疏蕩之本意。況渠是提督之孫。而今日適行望位禮。尤當有示意之擧。無論銓曹軍門。今日內收用。無窠則作窠事。分付。又命都承旨進前。下敎曰。進詣皇壇奉審以來。載經承命退出。仍詣集成門小次。改具翼善冠衮龍袍。乘輿以出。由炳景門入。下敎曰。都承旨入侍。載經承命進伏。上曰。奉審無頉乎。載經曰。臣承命進詣皇壇。奉審壇上。精潔無頉矣。昇源曰。新除授吏曹參議金宇鎭。除拜後過三日不爲出肅。依定式推考警責。仍卽牌招察任。何如。上曰。依爲之。出擧條仍命書榻敎曰。吏曹參議金宇鎭牌招察任。仍還內。諸臣以次退出。
정조 8년
甲辰五月初十日辰時。上御三善齋。同副承旨入侍時。同副承旨金載瓚。假注書李敬五。記事官李崑秀尹行任。以次進伏訖。上曰。都承旨入侍。出榻敎賤臣承命出。與都承旨宋載經偕入進伏。上命書傳敎曰。向於望拜禮日。以皇朝人子孫。兵判及各營將臣各薦一二人事。有下敎。而迄無皁白。是豈勤諭之本意。應薦不薦諸臣。竝從重推考。使之從速薦進。仍命退。承史以次退出。
정조 8년
行都承旨沈豐之坐。行左承旨徐有防坐。行右承旨朴祐源坐。左副承旨趙興鎭坐直。右副承旨金載瓚坐直。同副承旨鄭趾煥在外未肅拜。注書沈晉賢仕一員未差。假注書李敬五仕直。事變假注書安邁權仕。
정조 8년
金載瓚啓曰。合辭方張之時。兩司無詣臺之員。事甚未安。除在外外。未肅拜。呈告人員。竝卽牌招。何如。傳曰。允。
정조 8년
傳于趙興鎭曰。同副承旨入侍。
정조 8년
趙興鎭啓曰。左承旨李致中。今日不爲仕進。卽爲牌招。何如。傳曰。許遞。前望單子入之。
정조 8년
承旨前望單子入之。李重馥落點。
정조 8년
傳于金載瓚曰。承旨房仍。右副承旨爲推考房。
정조 8년
傳于趙興鎭曰。都承旨左承旨許遞。前望單子入之。
정조 8년
承旨前望單子入之。沈豐之徐有防落點。
정조 8년
傳于金載瓚曰。新除授承旨牌招察任。
정조 8년
傳于沈豐之曰。同副承旨許遞。與未差之代。前望單子入之。
정조 8년
承旨前望單子入之。朴祐源鄭趾煥落點。
정조 8년
傳于趙興鎭曰。襄陽縣監勿拘常格。有聲績人。今日政。各別擇差。
정조 8년
趙興鎭。以吏曹言啓曰。宗簿寺直長徐有豐呈狀內。身病猝重。勢難察任云。今姑改差。何如。傳曰。允。
정조 8년
金載瓚。以賑恤廳言啓曰。卽見原春監司徐鼎修十六邑畢賑狀啓。則本道穡事。可謂通一道告歉。而嶺以東災荒。尤是振古所罕。民有盡劉之慮。官無接濟之策。大小遑遑。若不保朝夕。惟我聖上至誠恤民。若恫在己。惻怛之敎。逐日斯降。蠲恤之惠。無物不周。舊還新糴。或停或代。軍保奴貢。旣蠲旣減。凡係民役之出於身出於田者。無論輕重鉅細。嶺東悉許蕩減。嶺西則分數除免。御藥朔膳之重。海稅屯租之繁。竝令蠲減。又慮夫賑還之未敷。二萬包嶺穀。旣命移劃。累萬緡蔘價。亦令留補。特降內帑之藏。以備別巡之資。此是千古曠絶之惠澤也。爲守宰者。擧皆奔走效力。殫竭奉行。各資俵劃之數。克盡賙賑之方。臣亦得以承藉德意。隨事董飭。今幸麥事登場。賑政告畢。使此顑頷濱死之民。得免捐瘠。保有今日者。莫非朝家懷保之澤。臣與列邑守宰。闔境民庶誠不勝歡欣感祝之至。賑資則以前後所劃下錢穀。磨鍊用下後。遺在成冊。修送備邊司賑廳。守令賑績。及各邑私賑自備之類。別單以聞云。而三陟府使鄭日煥。當此大賑。悉心撫摩。先事經紀。敎民興販。抄飢無濫。分穀必精。公賑之外。米醬泒給。遑急之類。喪病顧助。累千飢口。無一捐瘠。私賑接濟穀爲九十六石零。而又有鹽醬藿魚等物種。元賑自備穀爲一百四十石。防役錢爲六百兩。實績爲諸邑之最。平海郡守鄭聖鵠。營賑之政。先期設施。生穀之道。從便拮据。抄飢則備察民情。饋粥則親若家人。數千飢口。得免捐瘠。非但賑事。傍及他務。軍物改觀。火稅全減。昨冬私賑接濟各穀爲七十一石零。元賑私備各穀爲二百十八石零。而此外又有醬鹽藿等物種。襄陽縣監具世勣。年値大無。邑居尤甚。發倉周急。而不恤己罪。鳩穀捐廩。而不畜衙眷。載米行分。輪倉親給。自初至終。勤勵如一。元賑自備租爲九十二石零。江陵縣監李夔。克體分憂。悉心營賑。任怨捧糴。春糶不乏。從實抄飢。殘戶蒙惠。貿遷開路。米商湊集。設施中窾。奸濫戢服。昨冬私賑接濟各穀爲四百八十二石零。此外又有醬鹽藿物種。而元賑自備則以四十石懸錄。杆城郡守金宗範。本郡災荒。尤甚中最甚。而久曠之餘。公私赤立。一境荷擔。而臨時赴任。專意賙賑。慈諒撫摩。拮据周恤。移粟則不殫千里之遠。抄飢則或恐一夫之漏。千餘口濱死之氓。賴以全活。冬前接濟各穀爲五十二石零。元賑自備又爲一百十石。元賑邑外自備私賑。春川府使李得臣。各穀爲一百五十五石零。原州判官趙光逵。各穀爲一百九十六石零。而又有醬鹽藿等物種。平康縣監朴禮源。各穀爲三百一石零。民役防給穀爲四十八石。錢爲一百十六兩零。又有鹽醬魚藿等物種。三邑守令之私辦錢穀。濟活飢民。數甚夥然。實爲嘉尙。而旣非設賑之邑。則便同格外。不敢論列。銀溪察訪金鼎國。自備防役錢爲七十四兩零。保安察訪許鍒。自備防役穀爲二十七石零。錢爲一百五十三兩零。民人願納五十石。以上別單開錄。五十石以下。本道施賞。自是賑廳定式。而本道異於三南。大無之歲。一包之穀。足可當南中三四包之數。故三十石以上。竝爲開錄。高城居嘉善崔世達。願納錢爲一千兩。此外又爲貿穀於嶺南。陸續船運。輕價發賣。楊口居納粟嘉善朴守根。願納租一百石。麟蹄居幼學金光彩。願納錢二百兩。平海居納粟僉知安業富。私賑各穀爲八十九石零。江陵居閑良洪潤澤。私賑各穀爲五十石零。而又有鹽醬藿等物種。麟蹄居折衝沈興洙。私賑各穀爲二十六石零。元賑願納各穀爲十二石。竝令該廳考例稟旨。分付云矣。昨年關東饑荒。實是振古所無。粤自秋冬以來。丙枕靡安。恩綸屢降。水陸之征。身戶之役。無稅不減。無物不蠲。朔膳停進而竝及御藥。賑穀優劃而又捐內帑。添還而種糧不乏。恤幼而疾病有養。關以東幾萬生靈。擧皆回溝壑而奠袵席。一則惠澤。二則惠澤。今則麥事登場。賑事善了。言念民情。誠非細幸。會減會錄穀物。依狀請施行。至於賑邑守令之殫誠賙賑。瘠土士民之出義願納。俱不置而不論。竝令該曹考例稟處。何如。傳曰。令該曹卽爲草記稟處。
정조 8년
沈豐之。以吏曹言啓曰。原春監司徐鼎修畢賑狀啓。據賑恤廳草記。守令察訪及願納私賑人。令該曹卽爲草記稟處事。命下矣。三陟府使鄭日煥。抄飢無濫。分穀必精。公賑之外。米醬泒給。遑急之類。喪病顧助。累千飢口。無一捐瘠。而私賑接濟穀爲九十六石零。元賑自備穀爲一百四十石。又有防役錢爲六百兩。賑政實績旣爲諸邑之最。其在褒賞之道。合施準職之典。平海郡守鄭聖鵠。營賑之政。先期設施。生穀之道。從便拮据。抄飢則備察民情。饋粥則親若家人。數千飢口。得免捐瘠。昨冬私賑接濟各穀爲七十石零。元賑自備各穀爲二百十八石零。而非但賑事。傍及他務。軍物改觀。火稅全減。本以遐土武弁。荒年善政。若是其卓異。宜有別般激勸之道。而道臣論列。旣置之次。一體施以準職之典。襄陽縣監具世勣。發倉周急而不恤己罪。鳩穀捐廩而不畜衙眷。載米行分。輪倉親給。自初至終。勤勵如一。論其賑政。雖甚可尙。元賑自備租。不過爲九十二石零。合施兒馬賜給之典。江陵縣監李夔。任怨捧糴。春糶不乏。從實抄飢。殘戶蒙惠。貿遷開路。米商湊集。設施中窾。奸濫戢服。昨冬私賑接濟各穀爲四百八十二石零。元賑自備以四十石懸錄。出自從班。克體分憂。悉心營賑。實績茂著。合施熟馬賜給之典。杆城郡守金宗範。本郡災荒。尤甚中最甚。而久曠之餘。公私赤立。一境荷擔。而臨時赴任。專意賙賑。移粟則不憚千里之遠。抄飢則或恐一夫之漏。千餘口濱死之氓。賴以全活。冬前接濟各穀爲五十二石零。元賑自備又爲一百十石。地旣最歉之邑。官是新到之人。賑績若是茂著。嘉尙視他尤別。合施陞敍之典。事係恩賞。自下不敢擅便。恭俟上裁。元賑邑外。春川府使李得臣。原州判官趙光逵。銀溪察訪金鼎國之私辦錢穀。濟活飢民。數亦不小。有足可尙。而至於平康縣監朴禮源。私賑各穀爲三百一石零。民役防給穀爲四十八石。錢爲一百十六兩零。保安察訪許鍒。自備防役穀爲二十七石零。錢爲一百五十三兩零。錢穀數爻比他最多。似此守令察訪。宜有褒嘉之擧。而道臣旣以便同格外。不敢論列爲言。論賞一款。竝置之。士民願納人中。高城居嘉善崔世達。願納錢爲一千兩。又爲貿穀於嶺南。陸續船運。輕價發賣。其所以出義氣捐財補賑。極爲可尙。合施加資之典。楊口居納粟嘉善朴守根。願納租爲一百石。麟蹄居幼學金光彩。願納錢爲二百兩。所當帖加成給。而金光彩旣曰幼學。則係是士人。以郞階帖代給。平海居納粟僉知安業富。私賑各穀爲八十九石零。江陵居閑良洪潤澤。私賑各穀爲五十石零。又有鹽醬藿等物種。竝依事目烟役勿侵。麟蹄居折衝沈興洙。私賑及願納各穀。旣是五十石以下。令本道施賞。何如。傳曰。允。具世勣賞典。反下李夔。豈以石數爲拘而然乎。前後殊績。素已稔知。相當右職調用。無論防禦使牧使府使。如有準瓜之窠。今日政差出。春川府使李得臣。原州判官趙光逵。銀溪察訪金鼎國。旣無表著之績。且非元賑之處。然亦不可全然置之。上弦弓一張賜給。平康縣監朴禮源。保安察訪許鍒。竝兒馬一匹賜給。私賑人崔世達之千金補賑。旣極可尙。販穀輕賣。尤有可紀。亦於今日政實職調用。以勸他人。五十石以上人。依畿甸例特爲加資。其餘亦依嶺南例。令本道拔例論賞狀聞事。分付。可也。
정조 8년
趙興鎭。以兵曹言啓曰。景福宮衛將張漢輔。慶熙宮衛將趙命說。俱有身病。時月之內。無望供職。呈狀乞遞。輪番之任。不可久曠。竝改差。何如。傳曰。除職所以酬勞。纔除旋遞。殆近無實。此後以賑事。承傳。如非特敎作窠。限瓜滿勿遞。關東私賑人有相當職。今日政。調用之命。何不擧行乎。無論邊將衛將。卽爲擬入。可也。
정조 8년
有政。吏批。判書李在簡進。參判金文淳。參議金宇鎭牌不進。右副承旨金載瓚進。以李頤祥爲校理。黃昇源爲吏曹參議。李度謙爲副校理。權惠應爲刑曹佐郞。黃基玉爲宗簿寺直長。趙應鎭爲健元陵參奉。具世勣爲吉州牧使。申大觀爲襄陽府使。嘉善朴守根今加嘉義。僉知安業富今加嘉善。閑良洪潤澤今超通政。以上私賑人加資事。承傳。
정조 8년
兵批。判書徐有隣進。參判洪良浩。參議李文源。參知洪仁浩病。左副承旨趙興鎭進。以白鳳獜爲五衛將。崔世達爲五衛將。同知單朴思儉。訓鍊主簿單權綝。副護軍單曺命楫。副司直單林錫喆。
정조 8년
金載瓚啓曰。吏曹參議黃昇源。旣在闕中。不爲肅謝。直爲出去。事甚未安。推考警責。何如。傳曰。允。
정조 8년
沈豐之。以吏曹言啓曰。本曹假郞廳石宗克。身病猝重。勢難入直。今姑減下。以成均館直講朴大良差下之意。敢啓。傳曰。允。
정조 8년
金載瓚。以兵曹言啓曰。本曹佐郞李書九。身病猝重。時月之內。勢難供職。屢度呈狀。實病旣如是。則宿衛重地。不可久曠。今姑改差。何如。傳曰。雖未知病勢之何如。而向來飭敎之下。此等草記。豈可輕先爲之乎。卿則推考。此草記勿施。可也。
정조 8년
金載瓚。以訓鍊都監禁衛營御營廳言啓曰。丹鳳門東邊宮墻頹圮處。今已畢築。把守軍撤罷之意。敢啓。傳曰。知道。
정조 8년
金載瓚。以訓鍊都監言啓曰。本局字內諸處。連爲摘奸。則自合井里至漢北門外。病人出來者爲七名。故七幕結構以給。而十六幕。差病撤還。新舊幕合爲四百二十一處之意。敢啓。傳曰。知道。
정조 8년
金載瓚。以禁衛營言啓曰。本營字內病幕。連爲摘奸。則自南伐院至典牲署近處。今日出幕爲十一處。故隨其無依者。新造添補。自南伐院至大峴近處舊幕中。三十八名病差還入。新舊幕合爲五百二十一處之意。敢啓。傳曰。知道
정조 8년
朴祐源。以御營廳言啓曰。本廳字內諸處病幕。連爲摘奸。則活人署近處方痛爲四名。永渡橋近處方痛爲三名。淸涼里近處方痛爲一名。合八名又爲出來。故結幕以給。使之奠接。而舊幕中十四幕。差病撤還。新舊幕合爲一百六十九處之意。敢啓。傳曰。知道。
정조 8년
金載瓚。以義禁府言啓曰。因全羅監司趙時偉狀啓。刑曹粘目內。咸平前縣監姜兪鉉商。時縣監成德雨。竝令本府稟處事。允下矣。取觀狀啓。則以爲。咸平縣之流逋虛勘。至於一千六百五十七石零之多。而前後縣監。矇不照察。虛錄磨勘。辛丑以下當該縣監姜兪鉉商虛錄掩置之罪。照法勘處。成德雨歲後赴任。雖報勘狀。未及反閱。有難覈得。合有參恕之道。竝令攸司稟處云。姜兪鉉商。莫重還穀。虛錄磨勘。則自有當律。依狀請拿問勘處。成德雨雖云歲後赴任。未及覈得。庫中穀物。旣不反閱。還上勘狀。徑先修報。矇然之失。在所難免。拿來捧供後。分等稟處。何如。傳曰。允。
정조 8년
刑曹粘連啓目。平安道中和府殺獄罪人金處元獄事云云。略陳愚見。上裁。何如。判付啓。此獄之以處元斷爲元犯者。凡幾年矣。天下之事。不出常理。爲人父者。目見其子之被刺於人。而不卽地反兵乃反汲汲歸去者。求之常理。寧有是耶。此等事情。本非難曉。而檢官之意。直以甘丁則其父也。理無可疑。處元則路人也。事或難明。故偏主先入之見。硬定必死之案。獄上之後。以其事關倫常。自朝家不欲起疑於不當疑之地。特令更査者。槪有微意。而査官之見。又一如檢官之見。其所發問取招。無甚鉤深摘隱。於是乎自朝家不獲已起疑判下。設置有司之意。豈亶使然哉。今則獄已具矣。情已輸矣。處元之冤始暴。甘丁之惡始著。以此推之。則八路重獄。如此獄之比者。將不知其幾。寧不惻然。自卿曹將此判下。行會諸道。俾凡檢官査官。各細心體究。無陷失入失出之辜爲旀。甘丁段。跡其行兇。殺之無惜。續典一律。若爲此囚准備。而方其未得情也。恐其失刑。而及其旣得情也。反惻其傷倫。哀矜勿喜者。政指此也。況其招中。略欲示警。初無殺心云者。亦或似然是如乎。特爲減死。嚴刑二次。絶島定配爲旀。處元段。慫慂共元。使之得罪於甘丁者。卽處元也。激怒甘丁。使之逞憤於共元者。亦處元也。計出奪田。罪著由我。其在懲後之道。不可四年滯囚。而遽然白放。令道臣酌量勘放爲旀。方三卜李望赤段。俱以緊證。敢爲飾辭。俾重獄疑眩之罪。不可不嚴懲。竝嚴刑一次。放送爲旀。殺獄體重。旣反案之後。伊時檢官査官及道臣。俱不可無警。而局於常見。泥於前案。容非異事乙仍于。姑免追究爲去乎。向後段更加着意事。一體嚴飭爲良如敎。
정조 8년
判府事徐命善箚曰。伏以。臣右頰結核之症。已浹旬望。而姑不至疾痛害事。故盥櫛如常。間或赴公矣。忽自再昨夜猝然肆毒。半面浮高。紅暈殆遍。顯有轉輾成膿之漸。分野旣緊。觀瞻且駭。北苑展拜。竟未與起居之班。病裏惶恐。如添一症。見今院中提調不得仕進。副提調姑未差代。逐日監煎。推移苟艱而臣又病狀如此。時月之內。蠢動無望。言念事勢。誠甚悶迫。玆不得不倩構短箚。冒犯瀆撓。伏乞亟遞臣內局都提調之任。俾職事無曠。私心粗安。千萬幸甚。答曰。省箚具悉卿懇。卿之病勢。辭箚前業已聞知。慮念切切。豈非旬日間可差之症。且今監煎無人。卿之兼帶內局。今姑許解。不爲仕進提調。亦爲許遞。卿須安心勿辭。益加善攝。仍傳曰。此批答遣史官。傳諭于徐判府事。
정조 8년
行副司直鄭枋疏曰。伏以。天佑宗祊。篤生元子。上以鞏萬年無疆之基。下以繫一國延頸之望。中外臣庶。孰不歡欣。而臣以先朝舊物。至今不死。獲覩是慶。日與野老農伴。蹈忭於畎畝之中。區區寸誠。實倍恒情。臣性本伉拙。與世寡合。自來蹤跡。齟齬朝端。近又癃廢。竊伏荒陬者。居然爲數十年。知舊親戚。殆乎忘姓名而不記面矣。不料聖上尙垂存錄。簪履之收。亦及於臣。騎省除旨。千里下辱。榮寵爀然。桑梓動色。臣雙擎恩誥。淸淚被面。迨此一縷未絶之時。獲伸積年耿結之忱。卽是餘生之至願。故家累慮之而不恤。鄕隣危之而不顧。扶舁殘喘。寸寸登途。幸免顚踣。粗伸叩謝。雖卽日歸塡丘壑。更無餘憾。而迺於祗肅就直之日。特賜珍饌。惠養之恩。曠絶今古。而繼下宣召之命。咫尺威顔。天語諄諄。凡所以眷顧而慰藉之者。無異家人父子。至令臣留在京洛。臣之伊日所被。求諸廷臣。厥有幾人。臣於是乎不計死生。冒沒就列。此非供仕之計。只遂瞻依之願耳。至於晉階擢秩。濫躋宰列。實非臣平素自期。而侍衛趨班之除。忽叨自天之隕。特授摠管。使之卽地謝命。臣驚惶感激。逃遁不得。終不免章皇趨承。其處義之顚倒。臣亦自知。人之駭笑。尤當如何。噫。緋玉之秩。在臣猶濫。卿月之班。於分不稱。二品命德之器。本不可擬議於老醜無似之身。而今乃容易加之。不少難愼。其爲玷名器而駭物情。亦豈細故也哉。況臣狗馬之齒。已迫八旬。雖於在朝從宦之時。已犯謝事之大防。難免蹲鳳之譏。今於多年屛廢之餘。憑藉收召之恩。遲回京邸。徒竊恩寵。實非私心之所敢安。略貢感惶之忱。仰冀體諒之恩。而見阻喉院。仍未登徹。二品峻秩。視若固有。揚揚就列。恬不自處。揆以廉防。不勝愧恧。伏願聖慈。俯賜鑑諒。收還臣新授資級。仍令優間自居。以便調治。則臣謹當自力於去就之際。如有可强之道。則姑爲留滯。仰承繾綣之旨。若有悶急之勢。則擔舁作行。以遂歸死之願。伏乞聖明。天地父母。曲推終始之恩。俾卒生成之澤。千萬幸甚。答曰。省疏具悉。卿其勿辭。行公。
정조 8년
甲辰五月十一日卯時。上御三善齋。同副承旨入侍時。同副承旨金載瓚。記事官沈晉賢李崑秀尹行任。以次進伏訖。上命書傳敎曰。政官牌招開政。關東守令及私賑人賞典。皆令今日政下批。又命書傳敎曰。新除授承旨牌招察任。命退。諸臣以次退出。
정조 8년
甲辰五月十一日辰時。上御三善齋。軍士房承旨入侍時。右承旨趙興鎭。檢校直閣鄭東浚。假注書李敬五。記事官李崑秀尹行任。以次進伏訖。上曰。二直提學入侍。賤臣承命出。與二直提學徐有防偕入進伏。上曰。吏曹參議金宇鎭牌不進罷職傳旨踏下事。分付政院。賤臣承命出傳。還入進伏。仍命退。諸臣以次退出。
정조 8년
甲辰五月十一日未時。上御三善齋。左承旨入侍時。行左承旨徐有防。假注書李敬五。記事官李崑秀尹行任。以次進伏訖。上曰。新除授承旨牌去來知入。賤臣承命出問。以右承旨朴祐源承牌詣闕。同副承旨鄭趾煥忠州在外之意。微稟。仍命退。承史以次退出。
정조 8년
甲辰五月十一日戌時。上御三善齋。坐直承旨入侍時。左副承旨趙興鎭。假注書李敬五。記事官李崑秀尹行任。以次進伏訖。上曰。惠慶宮進服蔘苓飮。自今日一貼式煎入。出榻敎仍命退。承史以次退出。
정조 8년
行都承旨沈豐之坐。行左承旨徐有防坐。行右承旨朴祐源坐直。左副承旨趙興鎭坐直。右副承旨金載瓚坐。同副承旨未差。注書沈晉賢仕一員未差。假注書李敬五仕直。事變假注書安邁權仕。
정조 8년
朴祐源啓曰。自明日至二十一日視事頉稟。傳曰。知道。
정조 8년
金載瓚啓曰。合辭方張之時。諫院無詣臺之員。事甚未安。未肅拜。呈告人員。竝卽牌招。何如。傳曰。允。
정조 8년
傳于徐有防曰。都承旨入侍。
정조 8년
徐有防啓曰。領府事金尙喆。領議政鄭存謙。判府事徐命善李徽之洪樂性。左議政李福源。右議政金熤爲承候來待矣。
정조 8년
傳于沈豐之曰。承旨與來待承候大臣及閣臣入侍。
정조 8년
以監賑使督運差使員姓名開錄事狀啓。傳于趙興鎭曰。差員李文煥申斗七。各兒馬一匹賜給。
정조 8년
以咸鏡監司賑邑所劃交濟穀三衙門耗合三萬石仍置本衙門事狀啓。傳于趙興鎭曰。依狀請施行事。卽爲回諭。
정조 8년
傳于金載瓚曰。時囚皆令保放。
정조 8년
趙興鎭。以都摠府言啓曰。入直內三廳武兼禁軍及軍兵等。中日習射。自今十三日十六日十九日至。依前姑停之意。敢啓。傳曰。知道。
정조 8년
朴祐源。以弘文館言啓曰。新除授副修撰李兢淵。卽爲牌招察任。何如。傳曰。允。
정조 8년
朴祐源。以弘文館言啓曰。新除授副校理李度謙。卽爲牌招察任。何如。傳曰。允。
정조 8년
朴祐源。以弘文館言啓曰。新除授校理李頤祥。時在京畿廣州地。經筵入番事緊。請斯速乘馹上來事。下諭。答曰。依啓。
정조 8년
徐有防。以漢城府言啓曰。涉疑疾新舊病人中。向差與已差還入。始痛與方痛死亡及各部兩署出幕之類。今又報來。故列錄書入之意。敢啓。傳曰。知道。
정조 8년
趙興鎭。以訓鍊都監言啓曰。本局字內諸處。連爲摘奸。則自玄石里至漢北門外。病人出來者爲十一名。故九幕結構以給。而十三名差病撤幕。新舊幕合爲四百十六處之意。敢啓。傳曰。知道
정조 8년
趙興鎭。以訓鍊都監言啓曰。本局字內諸處。連爲摘奸。則自玄石里至漢北門外。病人出來者爲九名。故七幕結構以給。而八名差病撤幕。新舊幕合爲四百二十一處之意。敢啓。傳曰。知道
정조 8년
趙興鎭。以禁衛營言啓曰。本營字內病幕。連爲摘奸。則自南伐院至典牲署近處。今日出幕爲五處。故隨其無依者。新造添補。舊幕四處。九名病差還入。新舊幕合爲五百二十五處之意。敢啓。傳曰。知道。
정조 8년
趙興鎭。以禁衛營言啓曰。本營字內病幕。連爲摘奸。則自南伐院至典牲署近處。今日出幕爲九處。故隨其無依者。新造添補。舊幕六處三十八名。病差還入。新舊幕合爲五百二十四處之意。敢啓。傳曰。知道。
정조 8년
趙興鎭。以御營廳言啓曰。本廳字內諸處病幕。連爲摘奸。則活人署近處方痛爲二名。永渡橋近處方痛爲一名。合三名又爲出來。故結幕以給。使之奠接。而舊幕中一幕。差病撤還。新舊幕合爲一百六十四處之意。敢啓。傳曰。知道。
정조 8년
趙興鎭。以御營廳言啓曰。本廳字內諸處病幕。連爲摘奸。則活人署近處。方痛三名。又爲出來。故結幕以給。使之奠接。而舊幕中八幕。差病撤還。新舊幕合爲一百六十三處之意。敢啓。傳曰。知道。
정조 8년
朴祐源。以奉常寺言啓曰。東籍親耕田所種小麥。今五月念間。當爲成孰之意。敢啓。傳曰。攝刈。
정조 8년
朴祐源。以奉常寺言啓曰。東籍親耕田所種大麥打作。則所出爲九石五斗之意。敢啓。傳曰。知道。
정조 8년
金載瓚。以義禁府言啓曰。時囚皆令保放事。命下矣。時囚罪人池日恒南殷老金相龜印時彦姜等。竝保放之意。敢啓。傳曰。知道。
정조 8년
金載瓚。以義禁府言啓曰。因刑曹粘目本府啓辭內。咸平前縣監姜兪鉉商。時縣監成德雨等拿處事。允下矣。姜今方待命。卽爲拿囚。兪鉉商時在洪忠道洪州地。成德雨時在任所云。依例發遣府羅將。竝拿來。何如。傳曰。待待命拿囚。成德雨。渠旣現發。勿論。可也。
정조 8년
大司憲蔡弘履。掌令李集斗。副校理曺允大。獻納金東淵。修撰申耆尹序東啓曰。請黜置罪人鄭致達妻爲先還配海島。仍令王府快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答三司曰。不允。
정조 8년
大司憲蔡弘履。掌令李集斗。獻納金東淵啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等。放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答兩司曰。不允。
정조 8년
掌令李集斗啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請求禮縣移配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請金義直。亟令王府。設鞫得情。快正典刑。請南海縣移配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。答府曰。不允。第四件事。第五件事。第九件事。第十件事。亟停勿煩。
정조 8년
獻納金東淵啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟。放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳放送。罪人鄭聖休。亟令王府更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事。第五件事。第十五件事。亟停勿煩。措辭見上
정조 8년
甲辰五月十二日卯時。上御三善齋。右承旨入侍時。行右承旨朴祐源。檢校直閣鄭東浚。記事官沈晉賢李崑秀尹行任。以次進伏訖。上曰。左承旨校正閣臣廳注書入侍。行左承旨徐有防。一直提學鄭志儉。假注書李敬五。承命進伏。晉賢先退。上曰。下直守令幾何。知入。賤臣承命出問。還奏曰。寧越府使加平郡守云矣。仍命退。諸臣以次退出。
정조 8년
甲辰五月十二日巳時。上御三善齋。都承旨入侍時。行都承旨沈豐之。記事官沈晉賢李崑秀尹行任。以次進伏訖。上曰。監煎爲之乎。豐之曰。王大妃殿湯劑已煎入。惠慶宮湯劑姑未始煎矣。上曰。卿家葬事不諧云。然否。豐之曰。有故不得爲之矣。命退。承史以次退出。
정조 8년
甲辰五月十二日未時。上御三善齋。左副承旨入侍時。左副承旨趙興鎭。假注書李敬五。記事官車亨衢金鳳顯。以次進伏訖。上曰。留待閣臣及右承旨。上下番翰林入侍。賤臣承命出。與二直提學徐有防。檢校直閣鄭東浚。右承旨朴祐源。記事官李崑秀尹行任偕入進伏。興鎭亨衢鳳顯先退。上命書傳敎曰。洛川夫人之喪。聞甚驚愴。令該曹參考可據前例擧行事。分付。又命書傳敎曰。在外承旨許遞。前望單子入之。待下批牌招察任。仍命退。諸臣以次退出。
정조 8년
甲辰五月十二日申時。上御三善齋。時原任大臣閣臣入侍時。領府事金尙喆。領議政鄭存謙。判府事徐命善李徽之洪樂性。左議政李福源。右議政金熤。行右承旨朴祐源。一直提學鄭志儉。二直提學徐有防。檢校直閣鄭東浚。記事官沈晉賢李崑秀尹行任。以次進伏訖。尙喆等曰。今此貽慼。實出夢寐之外。伏願以忘之一字爲心。無一毫芥滯於聖念。不勝區區之願耳。上曰。予則忘之矣。豈不能堪耐乎。但貽慼於慈宮。是甚可悶也。判府事之病。如何。命善曰。醫云風祟。而姑未快差矣。上曰。領府事則近益康旺矣。仍命諸大臣先退。諸臣亦承命退出。
정조 8년
甲辰五月十二日酉時。上御三善齋。坐直承旨入侍時。行右承旨朴祐源。檢校直閣鄭東浚。假注書李敬五。記事官李崑秀尹行任。以次進伏訖。上曰。二直提學左副承旨入侍。賤臣承命出傳。與二直提學徐有防。左副承旨趙興鎭偕入進伏。上曰。禮曹草記勿爲捧入。北關狀啓今日內。回諭事。分付政院。可也。仍命退。諸臣以次退出。
정조 8년
行都承旨沈豐之坐。行左承旨徐有防坐。行右承旨朴祐源坐直。左副承旨趙興鎭坐直。右副承旨金載瓚坐。同副承旨未差。注書沈晉賢仕一員未差。假注書李敬五仕直。事變假注書安遇權仕。
정조 8년
傳于沈豐之曰。承旨入侍。
정조 8년
甲辰五月十三日巳時。上御重熙堂。承旨入侍時。行右承旨朴祐源。記事官沈晉賢李崑秀尹行任。以次進伏訖。上曰。左承旨入侍。出榻敎賤臣承命出傳。與左承旨徐有防稟事。閣臣鄭志儉偕入。上曰。右副承旨入侍。賤臣承命出傳。與右副承旨金載瓚偕入。上曰。昨夜見湖西狀啓。則雨澤周洽。內浦諸邑。皆無不足之患云。民事誠可幸也。志儉曰。臣在沁中時。有敗船格軍十九人乘落帆浮海幾死。別將拯救格軍輩。來請狀聞加資。而未及爲之矣。上曰。前例如何云耶。志儉曰。前例則救活十六人者。亦蒙加資云矣。上曰。從便爲之。可也。命退。諸臣以次退出。
정조 8년
甲辰五月十三日未時。上御三善齋。承旨入侍時。左副承旨趙興鎭。假注書李敬五。記事官李崑秀尹行任。以次進伏訖。上曰。左承旨右承旨入侍。行左承旨徐有防。行右承旨朴祐源。承命進伏。上曰。饑饉癘疫。其勢易然。而荐歉之餘。疾病兼之。三庚不遠。尙未寢息。言念民事。錦玉靡安。結幕救療等節。該部該營着意擧行。果有實效云乎。有防曰。雖以出幕草記見之。幸不至大段熾盛。日氣亦爲極熱。次第蘇完而撤幕。各營各部擧行等節。前後飭敎。非止一再。自下奉行。不敢怠忽云矣。仍命退。承史以次退出。
정조 8년
行都承旨沈豐之坐。行左承旨徐有防坐。行右承旨朴祐源坐。左副承旨趙興鎭坐直。右副承旨金載瓚坐直。同副承旨未差。注書沈晉賢奉命在外一員未差。假注書李敬五仕直。事變假注書安邁權仕。
정조 8년
甲辰五月十四日卯時。上御三善齋。承旨入侍時。行左承旨徐有防。記事官沈晉賢李崑秀尹行任。以次進伏訖。上曰。右副承旨入侍。賤臣承命出傳。與右副承旨金載瓚偕入。上曰。今日坐直。誰耶。載瓚曰。姑未停當。而臣當坐直矣。有防曰。惠慶宮進服湯劑。煎入乎。製入乎。上曰。製入。可也。而姑待更敎爲之。上曰。畿內蟲災。誠甚可悶。酺祭雖令設行。被災之淺深。民情之如何。未可詳知。注書出往畿營。探問蟲災尤甚邑後。仍自畿營轉往列邑。蟲災農形及癘氣熾熄與否。仔細摘奸。歸以書啓。詳奏。可也。勿論東西南北。限以百里內。往審。可也。賤臣承命出。諸臣亦以次退出。
정조 8년
甲辰五月十四日辰時。上御三善齋。承旨入侍時。行左承旨徐有防。一直提學鄭志儉。檢校直閣鄭東浚。假注書李敬五。記事官李崑秀尹行任。以次進伏訖。上曰。奉審承旨左副承旨入侍。行右承旨朴祐源。左副承旨趙興鎭。承命進伏。上曰。奉審無頉乎。祐源曰。臣承命馳詣宗廟景慕宮。奉審祭物祭器祭井。俱極精潔。摘奸諸執事進排官。亦皆無頉矣。上曰。連日蒸鬱。雨意猶邈。每念昨年禱雨。焦遑之狀。未嘗不憧憧于中矣。有防等曰。三農雨澤。雖云暫閟。節候尙早。初伏姑遠。民情似不至遑急矣。仍命退。諸臣以次退出。
정조 8년
甲辰五月十五日辰時。上御三善齋。承旨入侍時。左副承旨趙興鎭。檢校直閣鄭東浚。假注書李敬五。記事官李崑秀尹行任。以次進伏訖。上曰。一直提學左承旨右承旨右副承旨入侍。賤臣承命出。與一直提學鄭志儉。行左承旨徐有防。行右承旨朴祐源。右副承旨金載瓚偕入進伏。上曰。諸道蟲災。不至大段傷稼云乎。志儉曰。向來東風。今番甘霈。幾盡消滅。如干蟲損。不足爲災害云矣。有防曰。政院玉堂春坊。每當暑月。則香薷散生脈散兩種之藥。隨其官員之數。皆有進排之例矣。本閣亦當昉此爲之。而訖無定制。極涉班駁。令該曹使之知委於該監。一依上項三司之規擧行事。分付。何如。上曰。依爲之。出擧條仍命退。諸臣以次退出。
정조 8년
甲辰五月十六日申時。上御三善齋。承旨入侍時。左副承旨趙興鎭。假注書李敬五。記事官李崑秀尹行任。以次進伏訖。上曰。左承旨右承旨入侍。行左承旨徐有防。行右承旨朴祐源。承命進伏。上曰。今覽湖南畢賑狀啓。去歲畿湖之歉。殆挽近所無。嗟。彼頷顑之民。擧將顚于溝壑。今幸賙賑已畢。瘡痍甫蘇。方當憫旱之時。又得此甘雨。多有霈然之意。八路果能均霑。則三農其將有庶幾之望矣。有防等曰。乍旱切望之餘。甘霈如期霔下。田野蟲損之處。高燥水涸之畓。想必霑潤。民事萬萬多幸矣。仍命退。承史以次退出。
정조 8년
行都承旨沈豐之坐。行左承旨徐有防坐直。行右承旨朴祐源坐直。左副承旨趙興鎭坐。右副承旨金載瓚坐。同副承旨未差。注書沈晉賢奉命在外一員未差。假注書李敬五仕直。事變假注書安邁權仕。
정조 8년
甲辰五月十七日申時。上御三善齋。承旨入侍時。行左承旨徐有防。行右承旨朴祐源。一直提學鄭志儉。假注書李敬五。記事官李崑秀尹行任。以次進伏訖。上曰。檢校直閣。軍士房承旨。右副承旨入侍。檢校直閣鄭東浚。左副承旨趙興鎭。右副承旨金載瓚。承命進伏。上曰。好雨伊始。通宵崇朝。言念民事。喜而不寐。晩有開霽之意。果無未洽之慮否。志儉等曰。今番雨澤。政當及時。實不勝萬萬喜幸。連見各道雨澤狀啓。或有高燥未移之處。而得此甘霈。擧將移苗。設或未能周洽。初庚尙遠。日氣又甚蒸熱。尙多霈然之望矣。仍命退。諸臣以次退出。
정조 8년
行都承旨沈豐之坐。行左承旨徐有防坐直。行右承旨朴祐源坐。左副承旨趙興鎭病。右副承旨金載瓚坐直。同副承旨未差。注書沈晉賢奉命在外一員未差。假注書李敬五仕直。事變假注書安邁權仕。
정조 8년
甲辰五月十八日卯時。上御三善齋。承旨入侍時。行左承旨徐有防。假注書李敬五。記事官李崑秀尹行任。以次進伏訖。上曰。禮房承旨持永祐園祭報府入侍。行右承旨朴祐源。承命進伏。上命讀祭報府。祐源讀奏訖。上曰。一直提學入侍。賤臣承命出。與一直提學鄭志儉偕入進伏。上曰。關西癘疫。尙未乾淨云乎。有防等曰。俄見本道狀啓之到院者。姑未得寢息。間或有方痛者。而亦不至熾盛云矣。仍命退。諸臣以次退出。
정조 8년
行都承旨沈豐之坐。行左承旨徐有防坐。行右承旨朴祐源坐直。左副承旨趙興鎭坐直。右副承旨金載瓚坐。同副承旨未差。注書沈晉賢奉命在外一員未差。假注書李敬五仕直。事變假注書安邁權仕。
정조 8년
甲辰五月十九日卯時。上御三善齋。承旨入侍時。行右承旨朴祐源。左副承旨趙興鎭。假注書李敬五。記事官李崑秀尹行任。以次進伏訖。上曰。雨後農形。果何如。而蟲患。亦至寢息云乎。祐源等曰。雖以各道雨澤狀啓見之。沿邊蟲災。前已過半。消除於東風。今又幾盡洗滌於霈澤。漸至消殄之境。各穀之最先蝕損處。間多傍生之芽。庶有食實之望。高燥未移之處。毋論峽野。移秧方張。節序不晩。可期成就。到處農形。一倍改觀云矣。仍命退。承史以次退出。
정조 8년
行都承旨沈豐之坐。行左承旨徐有防坐。行右承旨朴祐源坐。左副承旨趙興鎭坐直。右副承旨金載瓚坐直。同副承旨未差。注書沈晉賢仕一員未差。假注書李敬五仕直。事變假注書安邁權仕。
정조 8년
甲辰五月二十日辰時。上御三善齋。奉審承旨入侍時。行右承旨朴祐源。假注書李敬五。記事官李崑秀尹行任。以次進伏訖。上曰。奉審無頉乎。祐源曰。臣承命馳詣永祐園。奉審園上殿內。皆無頉。奉審祭物祭器祭井。俱極精潔。摘奸諸執事進排官。亦皆無頉矣。仍命退。承史以次退出。
정조 8년
行都承旨沈豐之坐。行左承旨徐有防坐。行右承旨朴祐源坐直。左副承旨趙興鎭坐。右副承旨金載瓚坐直。同副承旨未差。注書沈晉賢仕一員未差。假注書李敬五仕直。事變假注書安邁權仕。
정조 8년
甲辰五月二十一日辰時。上御三善齋。右副承旨入侍時。右副承旨金載瓚。一直提學鄭志儉。二直提學徐有防。檢校直閣鄭東浚徐龍輔。假注書李敬五。記事官李崑秀尹行任。以次進伏訖。上謂敬五曰。去夜奉審之行。何時到園所乎。賤臣對曰。臣承命馳詣永祐園。夜已二鼓矣。奉審祭物祭器祭井。俱極精潔。摘奸諸執事進排官。亦皆無頉。謹依聖敎。以虔誠行禮撤饌整齊之意。申飭獻官而來矣。上謂志儉曰。何當下去乎。對曰。明將辭陛矣。上曰。今番甘雨。果然周洽。自此民憂。庶可少紓矣。志儉等曰。眞所謂及時之甘霈。高燥水涸之處。擧皆秧苗。言念民事。萬萬多幸矣。志儉曰。內閣雨漏處。俄已奉審。而有時急修改處。故敢稟矣。上曰。如非正間。則少俟何傷乎。志儉曰。道里二介。大段㵕濕。其他雨漏處。不得不改瓦者多。所見。一時爲悶矣。上曰。雖不移奉。亦可改爲乎。僉曰。然矣。而皆有窩及西庫。亦多有漏傷處矣。上曰。待霽始役。似不妨矣。上曰。上注書入侍。賤臣承命出。與沈晉賢偕入進伏。上曰。沿路麥事。比昨年何如。晉賢曰。列邑所見。雖有優劣之不同。而大體言之。及其登場所收無實。大違初料。反不如昨年云矣。上曰。畓農則何如。晉賢曰。自今番雨後。無未移之秧。處處浹洽。欣欣茁茂。農民之言。皆以爲無前大豐云矣。上曰。蟲災則雨後所見。果何如云耶。晉賢曰。臣之所經之地。間有蟲損之處。而風以揚之。雨以滌之。今至無慮。前此蟲蝕之秧苗。幸緣節候之尙早。擧生傍芽。漸看茁長云矣。上曰。楊州則給別還云乎。晉賢曰。雖欲給之。而餘穀無多。不能生意云矣。上曰。七月最是難堪之月。如不給還。則民將何賴而何恃。予意則更給一巡爲好矣。晉賢曰。目今民間之最悶急者。種子是已。豆太黍稷之已耕播者。近因蟲患。太半消融。臣聞諸守令之言。黍稷則尙有餘儲。可以爲種子。而至於太種。昨年已絶乏。今無奈何云矣。上曰。各邑市直。何如。晉賢曰。麥事近始登場。故市直姑未出云矣。上曰。京市米直。近復。何如。有防曰。近益添價。一石幾至八九兩云矣。志儉曰。以沁都市直言之。不甚高踊。來頭之豐。庶可占得矣。上謂晉賢曰。今行往返。爲幾里乎。對曰。七日。行八百里矣。仍命退。諸臣以次退出。
정조 8년
行都承旨李崇祜坐。行左承旨朴祐源坐直。右承旨金思穆坐。左副承旨金載瓚坐。右副承旨李文源坐直。同副承旨洪仁浩坐。注書沈晉賢仕一員未差。假注書李敬五仕直。事變假注書安邁權仕。
정조 8년
金載瓚啓曰。明日再明日。國忌齋戒正日。視事。頉稟。傳曰。知道。
정조 8년
金載瓚啓曰。合辭方張之時。兩司無詣臺之員。事甚未安。除在外傳旨未下外。未肅拜呈告人員。竝卽牌招。何如。傳曰。允。
정조 8년
傳于朴祐源曰。不爲仕進承旨許遞。與未差之代。前望單子入之。待下批。牌招察任。
정조 8년
承旨前望單子入之。金思穆李文源落點。
정조 8년
傳于朴祐源曰。下直守令留待。
정조 8년
傳于朴祐源曰。政官牌招開政。
정조 8년
傳于金載瓚曰。賑廳堂上有司堂上。持各道畢賑狀啓。入侍。
정조 8년
傳于朴祐源曰。諸承旨。持公事入侍。
정조 8년
金載瓚啓曰。賑廳堂上徐有隣李在簡。備局有司堂上金華鎭趙時俊。依下敎。來待矣。傳曰。入侍。
정조 8년
以全羅監司。靈巖郡守罷黜狀啓。傳于金思穆曰。此時本道。豈可一刻曠官。況今賑後。農務方殷。守令豈可付之生手。道伯之狀罷。曲循甚矣。該道伯推考。該郡守韓光近。使之當日下送。
정조 8년
以漢城府人物渰死單子。傳于李文源曰。令該廳。恤典擧行。
정조 8년
以掌令李集斗。獻納金東淵牌不進罷職傳旨。傳于李文源曰。只推。
정조 8년
以吏曹參判金文淳牌不進推考傳旨。傳于金載瓚曰。許遞。今日政差出。
정조 8년
傳于金載瓚曰。瑞山縣監。今日政差出。
정조 8년
傳于李文源曰。永宗僉使。今日政差出。
정조 8년
朴祐源。以吏批言啓曰。本曹參判。今當差出。而前望中無故之人。只有二人。以二望擬入之意。敢啓。傳曰。知道。
정조 8년
有政。吏批。判書李在簡進。參判未差。參議黃昇源陳疏入啓。行左承旨朴祐源進。以沈豐之爲吏曹參判。李東郁爲執義。趙鼎耇爲掌令。李洪載爲持平。徐有鍊閔慶世爲正言。金文淳爲兵曹參判。宋載經爲兵曹參議。李徽之爲內醫院都提調。金履素爲提調。丁載運爲內贍奉事。高時遇爲溫陵參奉。南性五爲礪山府使。安廷玹爲瑞山縣監。宗簿寺直長黃基玉。司䆃直長趙寅采相換。學生吳遂興。贈戶曹參判。學生吳道弼。贈左承旨。學生吳達識。贈司僕正。以上。吳命經。三代追贈事。承傳。
정조 8년
兵批。判書徐有隣進。參判參議未差。參知洪仁浩病。右副承旨李文源進。啓曰。永宗僉使。今當差出。而擬望之人乏少。他道未準朔守令。竝擬。何如。傳曰。允。以洪龍運爲宣傳官。朴來迪金鎭垕李喆奎秋漢澄爲僉知。張益福爲防踏僉使。李禹鉉爲永宗僉使。副護軍單尹得逵。副司直單李致中安聖彬鄭趾煥李重馥。
정조 8년
朴祐源啓曰。合辭方張之時。無端闕啓。事甚未安。今日政。新除授臺諫。竝卽牌招。何如。傳曰。允。
정조 8년
以江華留守城堞軍器修補事狀啓。傳于李文源曰。城堞軍器修補後。監董校裨中一人。枚擧狀聞。自是重事功勸他人之意也。觀此狀本。新備及改修。若是夥然。監董人姓名。初無載錄。豈其避嫌而然乎。避嫌獨非法外。該留守推考。更卽擧實狀聞之意。分付。
정조 8년
金載瓚。以都摠府言啓曰。今日入直內三廳武兼禁軍及軍兵等。中日習射。請出標信。傳曰。雖有持公事入侍之命。此等及時擧行之事。豈可混置公事軸。致使衛士。過午等待。不得食代。此則關係甚重。不可尋常看過。該房承旨罷職。今日中日。置之。可也。
정조 8년
李文源。以都摠府言啓曰。今日入直內三廳武兼禁軍及軍兵等。中日習射事。標信啓請矣。日勢已晩。不得爲之之意。敢啓。傳曰。知道。
정조 8년
承旨前望單子入之。李崇祜洪仁浩落點。
정조 8년
傳于李文源曰。留待守令入侍。
정조 8년
洪仁浩。以吏曹言啓曰。向日覆啓中。三道賑邑賞典。多失照檢。關東守宰。則九十包至請錫馬。累百包千餘緍。自歸勿論之科。京畿守宰。則百石雖請陞敍。二百石。反皆見漏。朝家恩典。未免斑駁。更令査考石數。分等稟處事。命下矣。取見各道畢賑狀啓及穀簿成冊。則原春道淮陽前府事李敬養。自備穀爲一百八十石。防役田米一百五石。錢一千五百四十七兩。寧越前府使魚錫定。自備穀爲七十六石。防役穀爲六十四石。錢五百十八兩。雖不入於道臣別單論列之中。自備補賑之數。旣如是夥然。則不可無褒賞之道。似當施以熟馬賜給之典。通川郡守李命杰。自備穀二百七十石。旌善郡守李寅燮。自備穀一百二十九石。防役田米六十石。錢五百四十二兩零。楊口縣監尹㬘。自備穀二百六十四石。歙谷縣令張漢喆。自備穀二百四十六石。錢二百五十一兩。本道以土瘠民貧之地。昨年災荒。比他尤酷。而其所自備。俱過二百石酬勞之典。不必遜於畿甸。上項四邑守令。似當施以陞敍之典。京畿陽智縣監徐直修。自備各穀爲二百三十石。竹山府使李壽鵬。救急租爲二百五石。雖非道臣別單中所論。而自備之數。旣過二百。則獨未蒙賞。恐涉斑駁。李壽鵬。旣是堂上官。似當施以兒馬賜給之典。徐直修。似當施以陞敍之典。慶尙道聞慶縣監金東鎭。自備各穀爲二百七十七石。旣有他道已行之例。似當一體施以陞敍之典。至於湖西南兩道。則災荒之淺深。生穀之難易。視諸畿甸關東。不無差殊。而旣承更爲稟處之命。故兩道守令一體追論。洪忠道洪州牧使李謙煥。自備各穀爲五石餘石。似當施以熟馬賜給之典。舒川郡守金翊休。平澤縣監南溟學。藍浦縣監洪尙德。石城縣監李昌會。自備各穀俱爲三百餘石。似當施以兒馬賜給之典。全羅道康津縣監安橚。長興府使申大坤。自備各穀爲六百餘石。昌平縣令李宜白。和順縣監朴明淳。自備各穀爲五百餘石。似當施以熟馬賜給之典。長城府使鄭國仁。自備各穀四百十六石。光陽縣監禹禎圭。自備各穀三百六十餘石。雖是私賑之邑。旣入於道臣別單修啓之中。似當施以兒馬賜給之典。願納五百石以下人賞典。亦有考例參酌稟處之命。湖西願納人朴景新等五人。纔已帖加成給。覆奏蒙允。而旣有湖南已行之例。似當一體加資。事係恩賞。自下不敢擅便。上裁。何如。傳曰。竝依草記施行。若以土瘠爲言。則均是瘠土。若以百數爲限。則亦云滿百。果川縣監尹秀東。龍仁縣令李㻋。不可獨漏。而竹山陽智倅之倍此數者。已施兒馬或陞敍之典。勢將下此一等。特賜弦弓一張。以示朝家嘉奬之意。嶺邑倅二百包。以生穀之難易。旣請陞敍云爾。則薄郵百包。勿論可乎。黃山察訪呂善亨。特給弦弓一張。可也。
정조 8년
朴祐源。以禮曹言啓曰。卽接元陵參奉所報。則本陵陵上莎草。自今初十日至十九日。一向無頉云矣。敢啓。傳曰。知道。
정조 8년
朴祐源。以禮曹言啓曰。奎章閣移關內。卽聞圖畫署祿官有闕云。本閣差備待令畫員申漢枰。依李寅文例卽爲啓差云。故圖畫署祿官許磼有頉。代以差備待令畫員申漢枰。塡差之意。敢啓。傳曰。知道。
정조 8년
洪仁浩。以兵曹言啓曰。卽接衛將所書員所告。則弘化門下一軍堡軍士來言。內司僕南邊小東門。空然自開云。故聞極驚駭。卽爲馳往。與訓御兩將及巡將。眼同摘奸。則果如所告矣。卽令紫門監。堅實圍排。東營入直軍四名除出。限鎖金改排間。嚴飭把守。闕門事體。何等至嚴。而當夜自開。尤是意慮之外。嚴覈處置。斷不可已。當該宣仁門守門將及東所衛將之常時不能檢察。致有此自開之境者。事之痛駭。莫此爲甚。竝令該府。拿問嚴勘。軍堡軍士。亦爲移法司。另加究覈。照法嚴處。何如。傳曰。衛將守門將。非渠所關。今番則勿論。此後分授之處監掌之人。自本曹指一草記稟處。該軍卒等事。其在重門鑰嚴事體之道。不可不詳覈處之。移送捕廳。査問後。草記。大抵分軍之不實。罪在部將。部將之事。衛將主之。當該分軍部將。拿問重勘。曹司衛將罷職。卿旣在本兵之長。事關宿衛。無不統領。則草記之遲滯。分軍之雜。俱難免不飭之失。卿則從重推考。
정조 8년
朴祐源。以兵曹言啓曰。本曹草記批旨內。衛將守門將。非渠所管。今番則勿論。此後分授之處。監掌之人。自本曹指一草記稟處事。命下矣。小東門小南門。別無他主管之人。其所監掌。小東門。則近於宣仁門。小南門。則近於丹鳳門之故。宣仁丹鳳兩門守門將。例爲看檢云云。分授之處。各隨其所。東所南所。例爲分掌云云。而俱無明白可據之證。且於今番之後。宜有嚴立科條之擧。從今以往。小東門小南門。以宣仁丹鳳兩門守門將監掌。仍令東所南所。各爲分授。而有不可只委於各所而已。亦依建陽以東摠府次知。建陽以西本曹次知之例。摠府及本曹郞廳。夜巡檢。各門鎖鑰審察時。亦爲審察。而如或有不謹疎虞之事。則當該監掌守門將。分授各該所及摠府本曹堂郞。各別重勘。其他破傷改排等節。一體成節目施行。恐合事宜。依此定式。何如。傳曰。大抵文獻不分明。每有臨事推諉之弊。今番則詳定節目。待啓下。卿其揭板本曹及各廳。古則坐直承旨閤門。有朝夕問安之擧。故夕問安後。請鑰閉門。朝問安時。請鑰開門。挽近此規廢却。雖不可盡復古規。宜卽參定劃一之式。自今下鑰。坐直下位承旨。專當藏置。啓鑰後。該房承旨。主管監掌。當修不修。致有執頉之擧。當該承旨。下義禁府照法重勘。注書摠郞宣傳官司鑰中。該門句管人。亦令攸司。嚴法勘斷。雖以兵郞言之。巡檢按鑰。自是職掌。以建陽東西爲界。與守門將衛將同罪。依草記爲之。不但按鑰而已。如有弊破處。隨卽來告色承宣。以爲修補之地。修改一款。申前則該房掌之。申後則坐直下位掌之事。申明定式。名以修補。每患有無實之弊。此後城門。闕門鎖鑰。戶曹郞廳監造。判書句檢事。一體成節目啓下。如是定式。則摠郞之敦化門句管。殊無意義。宣傳官則敦化門句管。摠郞則通化宣仁門句管事。分付。注書摠郞宣傳官司鑰等。句管諸門。事目中添入。可也。
정조 8년
洪仁浩。以兵曹言啓曰。政院入直兵曹摠府堂上郞廳宣傳官請罪啓辭批旨內。只當回告形便。豈敢以抑逆之說。徑先發口。當該宣傳官。令兵曹決棍。以懲日後。可也事。命下矣。依傳敎。宣傳官申暹。決棍十度之意。敢啓。傳曰。知道。
정조 8년
洪仁浩。以左右捕盜廳言啓曰。因兵曹草記。該軍卒等事。其在重門鑰嚴事體之道。不可不詳覈處之。移送捕廳。査問後。草記事。命下矣。軍堡軍士孫仁達金小同等。捉來嚴問。則孫仁達所供內。矣身以衛將所軍士。今年三月爲始。每夜守直於弘化門下。一軍堡。而軍堡毁破。依接無處。故爲避風露。每夜入接於小東門門閾外矣。昨日初更量。與矣身同任軍士金小同。同往守直處。矣身以身暫倚門隻。則門隻微開。故入手門隙而摩之。則鎖鑰自在。門環已脫。不勝驚惶。使同任軍士金小同。走告於宣仁門守門將及御營廳東營入直把摠。仍告衛將所。而此必是矣身常倚門隻。故致此自脫之境云。金小同所供內。矣身以衛將所軍士。今年四月爲始。與孫仁達。同爲守直。而昨日人定時。往于守直處。則孫仁達。謂矣身曰。小東門隻自開云。故矣身不勝驚駭。先告于宣仁門守門將。又告於東營及衛將所而已。別無他情節云。屢次盤問。所供如一之意。敢啓。傳曰。朝家固知無他奸情。而設或不然。卿等豈能査出無辜之漢。當夏滯獄。竟至於瘐斃。大非審克之意。合施之律。出意見論理草記。卿等退去。可也。
정조 8년
洪仁浩。以兵曹言啓曰。今月二十日南所衛將牒報內。敦化門東邊水門中房鐵。因雨水折傷云。故卽令紫門監。堅實樹柵。急速修改。而把守軍兵。則以東營入直軍八名除出。限修改間。嚴加守直之意。敢啓。傳曰。知道。
정조 8년
洪仁浩。以御營廳言啓曰。今五月二十日。本廳字內敦化門東邊水門鐵箭中房。因雨水折傷處。東營入直軍八名除出。把守事。自兵曹草記矣。東營入直軍二十名內八名。除出把守。則宮墻外巡邏。勢難分排。以出番守禦廳作隊軍八名。添入東營。限修改間。晝夜輪回守直之意。敢啓。傳曰。知道。
정조 8년
洪仁浩。以兵曹言啓曰。別軍職陞遷定制事。筵奏批旨內。大體諸議。雖無異同。陞遷之際。不可無界限。退與諸將臣。爛議草記可也事。命下矣。依傳敎。臣與諸將臣。爛加相議。則訓鍊大將具善復。以爲別軍職。乃是肘腋侍衛之臣。收用之道。比他尤別。而近來復職。實無其路。該廳例付主簿判官僉正。依例擧行。而陞遷之限。定以三朔。至如訓正。係是通淸之職。地處可合。則不計朔數。當都目陞僉正。副正郞通訓正。而訓副訓正。決非單付之職。備三望受點。倂軍職所帶時。副正爲三窠。軍職中無可爲者。則一窠儲窠。少無害於政格云。禁衛大將李敬懋。以爲別軍職訓院影職之規。似爲區處卑微人之意。而近來軍職。自當別論。地處人望。俱是極選。雖非軍職。其所節次陞遷。宜不見後於人。則豈可拘於本廳影付官方。一例拘束乎。本廳影職之規。仍前施行。各隨其人地資歷。通融擬差於當品實職。然後方可爲選職本色云。摠戎使李昌運。以爲訓正與副正。係是通淸極選。恐難例付。而至於僉正以下諸窠。朔數不定。元無限節。擧行爲難。今後定以六朔。每都目。次次加階。則在官方旣無所妨。在選部照行便好云。御營大將徐有大。以爲單付訓主之後。次擬都事經歷。仍以職務相妨呈遞。若經經歷。亦令例付訓院之職。則雖非在職。副正與正。隨其地望。循序通擬。在官方無苟艱之嫌。在用人。開前進之階云矣。今此諸將臣之議。或不無節目與朔數間略干參差之論。而副正以上。通擬一款。別無異同矣。大抵禁御兩將。皆以主簿判官僉正之連付影職。爲苟艱。而若使伊人。隨其地處。或爲副正。或爲訓正。則中間之影職與非影職。初不足較計。以此爲拘。必欲一經都判經僉等實職。而便卽遞改。仍付影職者。恐不免還爲苟艱。訓將。以加設別軍職副正一窠爲言。而訓副以上。旣以通融通淸爲定。則別設一窠。已涉如何。且別軍職中。無三望可通之人。則擬望之際。自多掣礙。而曾經之後。因事見遞。則依例單付。舊例自在。今不必更爲加設。至於朔數。則禁御兩將。以他武臣。不拘朔數之政格爲言。其言誠是矣。而如以無限節太驟陞爲嫌。則摠使六朔之論。比中庶無甚區別。訓將三朔之論。視儕類猶存裁抑。此說似較勝。臣意則士夫別軍職參上官。訓主單付後。間以三朔。次次陞遷。以至僉正。而其間如有宣傳官都摠都事經歷訓鍊判官僉正等實職之可爲者。則勿拘差擬。或因無窠。而不得差擬。則勿以必經爲主單。付之判官僉正。依例陞遷訓鍊副正。訓鍊正通擬之時。則他武臣中。如無先此可擬者。則勿拘朔數。卽爲通擬。如有地望之先於別軍職者。亦勿拘朔數。姑且置之。先通彼而後通此。一從公議施行。則士夫之爲別軍職者。旣無因軍職而淹滯之患。又無因軍職而驟躐之弊。且雖是士夫。別軍職地望。若只合於副正。則只通副正。若不合於副正。則亦不必强通。竝以此定式。政格事面。俱爲穩當。而係關官方。又有爛議草記之命。上裁。何如。傳曰。後日次對。指一稟處。可也。
정조 8년
洪仁浩。以兵曹言啓曰。禁軍別將李漢泰。身病沈重。時月之內。差復無期。屢度呈狀乞遞。實病旣如是。則領軍重任。不宜久曠。今姑改差。何如。傳曰。允。
정조 8년
兵曹。以具明謙爲禁軍別將。
정조 8년
洪仁浩。以兵曹言啓曰。御營廳哨官。摠戎廳哨官。禁軍遞兒窠。今方有闕矣。依節目禁軍別將與各該營中軍。眼同試取。以其居首者。塡差之意。敢啓。傳曰。知道。
정조 8년
洪仁浩。以兵曹言啓曰。禁軍來秋冬等都試。政府及本曹。連因有故。不得設行。今已過時矣。在前如此之時。有仍停都試。代行祿試射之例。今亦依此擧行。何如。傳曰。允。
정조 8년
洪仁浩。以兵曹言啓曰。湖南千石願納人。鄕人則收用之方。令該曹。更爲論理稟處事。命下矣。鄕人地處。雖亞於士人。有異於中庶。況且千石願納。與他自別。其所收用之道。實無可合相當之職。若只施加資。而不得除實職。則與數百石願納人無異。若先施加資。而又除實職。則有疊授之嫌。堂下正三品上護軍。似爲穩當。而軍銜與實職。有間願納人之所願。勝於加資。亦未可知。卽伏見傳敎。則有補賑千石以上人。皆令上來之命。上項湖南鄕品四人。爲先施以加資之典。待其上來。詳察人地後。如有可合實職人。則加設僉樞備擬。如不合。則仍以置之。亦無所妨。如是。則在賞典無一時疊授之弊。在官方有觀人擇用之道。依此施行。恐合事宜。而非但事關恩賞。旣有論理稟處之命。上裁。何如。傳曰。草記論理甚當。依此爲之。明日政下批。可也。
정조 8년
洪仁浩。以備邊司言啓曰。今月十三日。發遣郞廳。東西南郊結幕處。摘奸以來。則回告內。以爲訓鍊都監字內新舊幕。合爲四百二十一處。禁衛營字內新舊幕。合爲五百二十五處。御營廳字內。新舊幕。合爲一百六十四處。而自今日天明後。至午時。病人出來之數。訓鍊都監字內二名。自該廳該營。隨其病人來到。卽爲結幕。俾得奠接。而御營廳字內兒弱一名出來。年幼無依。故此則活人署庫直處出付。使之善爲救療。糧資則該廳計日磨鍊。連爲上下。竝姑無頉。故更加惕念擧行之意。各別嚴飭云矣。敢啓。傳曰。知道。